NÁRODNÁ  RADA  SLOVENSKEJ  REPUBLIKY

IX. volebné obdobie

Návrh

ZÁKON

z ... 2025,

ktorým sa mení zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:



Čl. I

Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení uznesenia Ústavného súdu Slovenskej republiky č. 239/2014 Z. z., zákona č. 356/2015 Z. z., zákona č. 125/2016 Z. z., zákona č. 69/2017 Z. z., zákona č. 73/2017 Z. z., nálezu Ústavného súdu Slovenskej republiky č. 130/2017 Z. z., nálezu Ústavného súdu Slovenskej republiky č. 131/2017 Z. z., zákona č. 165/2017 Z. z., zákona č. 177/2018 Z. z., zákona č. 344/2018 Z. z., zákona č. 37/2019 Z. z., zákona č. 413/2019 Z. z., zákona č. 423/2020 Z. z., zákona č. 512/2021 Z. z., zákona č. 185/2022 Z. z., zákona č. 468/2022 Z. z., zákona č. 170/2023 Z. z. a zákona č. 94/2024 Z. z. sa mení takto: 

1. § 3 vrátane nadpisu znie: 

„§ 3 Právo voliť

Právo voliť podľa podmienok ustanovených v osobitných častiach má každý, kto najneskôr v deň konania volieb do orgánov územnej samosprávy dovŕši 16 rokov veku a každý, kto najneskôr v deň konania volieb do Národnej rady Slovenskej republiky, volieb do Európskeho parlamentu, volieb prezidenta Slovenskej republiky, ľudového hlasovania o odvolaní prezidenta Slovenskej republiky ​a referenda vyhláseného podľa článku 93 až 99 Ústavy Slovenskej republiky dovŕši 18 ​rokov veku (ďalej len „volič“).“. 

2. V § 9 ods. 7 sa slová „18 rokov veku“ nahrádzajú slovami „veku potrebného na výkon práva podľa § 3“.



Čl. II

Tento zákon nadobúda účinnosť 1. novembra 2025.


